
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	


РЕШЕНИЕ № ПН 34 - ОС/2026 г.
за преценяване на вероятната степен на значително отрицателно въздействие
На основание чл. 31, ал.7 от Закона за биологичното разнообразие (ЗБР), чл. 18, ал. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) (обн., ДВ, бр. 73/11.09.2007 г., с вс. изм. и доп.), във връзка с чл. 6а, т.2 от същата и внесено уведомление и допълнителна информация с вх. №АО-656/04.02.2026 г. и внесена допълнителна информация с вх. №АО-656-1/04.02.2026 г., вх. №АО-656-2/09.02.2026 г., вх. №АО-656-3/09.02.2026 г., вх. №АО-656-4/09.02.2026 г., вх. №АО-656-6/25.02.2026 г., вх. №АО-656-7/26.02.2026 г. на РИОСВ-Плевен


Р Е Ш И Х:

Съгласувам Горскостопанска програма за ПИ №43325.151.5, ПИ №43325.164.21, ПИ №43325.192.75, землище с. Лесидрен, общ. Угърчин, обл. Ловеч, попадащи съответно в подотдели 83 ”г”; 75 ”б1”; 16 ”з1”, съгласно ГСПлан на СЗДП ТП Държавно горско стопанство-Лесидрен, 2014 г., ПИ №15148.110.2 и ПИ №15148.126.19, землище с. Глогово, общ. Тетевен, обл. Ловеч, попадащи съответно в подотдели 204 ”б”; 219 ”ц”, съгласно инвентаризацията на ЮЗДП ТП Държавно горско стопанство-Тетевен, 2022 г., която няма вероятност да окаже значително отрицателно въздействие върху природни местообитания, видове растения и животни, и техните местообитания, предмет на опазване в защитени зони BG0001493 “Централен Балкан-буфер”, за опазване на природни местообитания и на дивата флора и фауна и BG0002109 “Васильовска планина”, за опазване на дивите птици.

Местоположение: 
ПИ №43325.151.5, землище с. Лесидрен, общ. Угърчин, обл. Ловеч, местност „БРАТЕШКИ ДОЛ“ е с площ 49990 кв. м, трайно предназначение на територията: „Горска“ и начин на трайно ползване: „Широколистна гора“, съгласно Скица №15-1184244-17.07.2025 г. на АГКК. 
ПИ №43325.164.21, землище с. Лесидрен, общ. Угърчин, обл. Ловеч, местност „КУКЛИТЕ“ е с площ 20497 кв. м, трайно предназначение на територията: „Горска“ и начин на трайно ползване: „Иглолистна гора“, съгласно Скица №15-1184238-17.07.2025 г. на АГКК. 
ПИ №43325.192.75, землище с. Лесидрен, общ. Угърчин, обл. Ловеч, местност „ШУМНАТИ РЪТ“ е с площ 5499 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-1184235-17.07.2025 г. на АГКК. 
ПИ №15148.110.2, землище с. Глогово, общ. Тетевен, обл. Ловеч, местност „ТЕМНОТО УСОЕ“ е с площ 61992 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-1184214-17.07.2025 г. на АГКК. 
ПИ №15148.126.19, землище с. Глогово, общ. Тетевен, обл. Ловеч, местност „ВОДНА“ е с площ 7999 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-1184215-17.07.2025 г. на АГКК. 

Възложител: С Н Д, ГР. ТРОЯН

Обща информация за Горскостопанската програма:
Горскостопанската програма предвижда в:
ПИ №43325.151.5, землище с. Лесидрен, попадащ в подотдел 83 ”г”, провеждане на отгледна сеч, пробирка, с интензивност 20%, в насаждение със състав: бк10, чрш, здб, гбр; произход: сем.; възраст: 70 год.; пълнота: 0.9; ср. височина: 21 м; ср. диаметър: 22 см; бонитет: 2; 
ПИ №43325.164.21, землище с. Лесидрен, попадащ в подотдел 75 ”б1”, провеждане на отгледна сеч, пробирка, с интензивност 20%, в насаждение със състав: бб5, чб4, здб1, гбр, цр; произход: кул./-изд.; възраст: 55 год.; пълнота: 0.8; ср. височина: 18/18/16 м; ср. диаметър: 22/26/18 см; бонитет: 3/3/3;
ПИ №43325.192.75, землище с. Лесидрен, попадащ в подотдел 16 ”з1”, провеждане на постепенно-котловинна сеч, с интензивност 30%, в насаждение със състав: цр9, бл1, гбр, бк; произход: сем.; възраст: 110 год.; пълнота: 0.6; ср. височина: 20/20 м; ср. диаметър: 38/34 см; бонитет: 4/4; цр10; произход: сем.; възраст: 5 год.; пълнота: 0.2; ср. височина: 0.2 м;
ПИ №15148.110.2, землище с. Глогово, попадащ в подотдел 204 ”б”, провеждане на отгледна сеч, пробирка, с интензивност 20%, в насаждение със състав: бк7, бб3, трп, гбр; произход: сем.; възраст: 60 год.; пълнота: 0.9; ср. височина: 18/20 м; ср. диаметър: 22/26 см; бонитет: 3/3; 
ПИ №15148.126.19, землище с. Глогово, попадащ в подотдел 219 ”ц”, провеждане на постепенно-котловинна сеч, с интензивност 30%, с изсичане на подлеса, в насаждение със състав: здб8, бб2, цр, гбр; произход: изд./кул.; възраст: 70 год.; пълнота: 0.7; ср. височина: 14/16 м; ср. диаметър: 18/22 см; бонитет: 4/4; кгбр10; произход: изд.; възраст: 40 год.; пълнота: 0.4; ср. височина: 6 м; ср. диаметър: 6 см; здб9, цр1; произход: сем.; възраст: 5 год.; пълнота: 0.2; ср. височина: 0.2 м.
Няма да се прокарват нови пътища или просеки.

1. Така описаната Горскостопанска програма не може да бъде отнесена към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същата не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретната Горскостопанска програма не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО).

Горскостопанската програма попада в обхвата на чл. 2, ал. 2 от Наредбата за ОС. С писмо изх. №АО-656-8/06.03.2026 год. на РИОСВ – Плевен възложителят е уведомен, че предвид местоположението и характера на предвидените с Горскостопанската програма дейности, компетентният орган е преценил, че е необходимо провеждане на процедура по реда на глава втора от Наредбата за ОС.

2. Горскостопанската програма не попада в границите на защитена територия по смисъла на Закона за защитените територии (ЗЗТ).

3. Горскостопанската програма попада в границите на защитени зони (ЗЗ) от мрежата „Натура 2000“, а именно:
- BG0001493 “Централен Балкан - буфер”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-272/31.03.2021 г. на МОСВ (обн. ДВ, бр. 46/2021 г.), изм. и доп. със Заповед №РД-644/19.07.2024 г. (обн. ДВ бр. 69/16.08.2024 г.)-ПИ №43325.151.5, ПИ №43325.164.21, землище с. Лесидрен и ПИ №15148.110.2, землище с. Глогово;
- BG0002109 “Васильовска планина”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД 529/26.05.2010 г. на МОСВ (ДВ бр. 48/25.06.2010 г.)-ПИ №43325.151.5, ПИ №43325.164.21, ПИ №43325.192.75, землище с. Лесидрен, ПИ №15148.110.2 и ПИ №15148.126.19, землище с. Глогово.

4. Реализацията на Горскостопанската програма е допустима спрямо режимите на ЗЗ, определени със заповедите за обявяването им и Становище на РДГ-Ловеч, дадено с писмо изх. №РДГ08-01603/25.02.2026 г. на РДГ-Ловеч, вх. №А0-656-6/25.02.2026 год. на РИОСВ-Плевен, съгласно което предвидените горскостопански мероприятия-сечи, са в съответствие с разпоредбите на Глава четвърта от Наредба №8/2011 г. за сечите в горите и е приложена системата от режими и мерки за стопанисване на природни местообитания 9150 Термофилни букови гори (Cephalanthero-Fagion) и 91W0 Мизийски букови гори, която е задължителна, съгласно чл. 4, ал. 2 от Наредба №8 за сечите в горите.

5. Съгласуването на Горскостопанската програма се основава на следните 


МОТИВИ:

5.1. Горскостопанските дейности, заложени в Горскостопанската програма (за ПИ №43325.151.5, землище с. Лесидрен и ПИ №15148.110.2, землище с. Глогово), са в съответствие с утвърдената от изпълнителния директор на ИАГ „Система от режими и мерки за стопанисване на горите, попадащи в горските типове природни местообитания, включени в Европейската екологична мрежа Натура 2000“.
5.2. Не се очаква реализацията на Горскостопанската програма да доведе до значително увреждане на природни местообитания 9150 Термофилни букови гори (Cephalanthero-Fagion) и 91W0 Мизийски букови гори (за ПИ №43325.151.5, землище с. Лесидрен и ПИ №15148.110.2, землище с. Глогово), които са предмет на опазване в защитена зона BG0001493 “Централен Балкан-буфер”, поради характера и продължителността на предвидените сечи.
5.3. Не се очаква реализацията на Горскостопанската програма да доведе до значително увреждане на местообитания за размножаване, укрития и хранене на видове прилепи (Голям подковонос /Rhinolophus ferrumequinum/, Дългоух нощник /Myotis bechsteinii/, Широкоух прилеп /Barbastella barbastellus/), безгръбначни (Бръмбар рогач /Lucanus cervus/, Обикновен сечко /Cerambyx cerdo/, Буков сечко /Morimus funereus/, *Осмодерма /Osmoderma eremita/, Cucujus cinnaberinus, *Алпийска розалия /Rosalia alpina/), предмет на опазване в ЗЗ BG0001493 “Централен Балкан-буфер” и птици Белогръб кълвач (Dendrocopos leucotos), Полубеловрата мухоловка (Ficedula semitorquata), Сив кълвач (Picus canus), Черен кълвач (Dryocopus martius), Среден пъстър кълвач (Dendrocopos medius), Лещарка (Bonasa bonasia), Козодой (Caprimulgus europaeus), Бухал (Bubo bubo), предмет на опазване в ЗЗ BG0002109 “Васильовска планина”, поради характера и продължителността на предвидените сечи.
5.4. Не се очаква реализацията на Горскостопанската програма да доведе до фрагментация на местообитания или популации на видове животни – прилепи, птици и безгръбначни, предмет на опазване в ЗЗ BG0001493 “Централен Балкан-буфер” и BG0002109 “Васильовска планина”, поради характера и продължителността на предвидените сечи.
5.5. Не се очаква значително кумулативно въздействие по отношение на предмета и целите на опазване на ЗЗ BG0001493 “Централен Балкан-буфер” и BG0002109 “Васильовска планина”, спрямо одобрените до момента планове и програми в тях.
5.6. Не се очаква генериране на шум и емисии във вид и количества, които да окажат значително безпокойство на видовете прилепи, птици и безгръбначни, предмет на опазване в ЗЗ BG0001493 “Централен Балкан-буфер” и BG0002109 “Васильовска планина”.

6. С цел минимизиране на въздействията върху предмета и целите на опазване на защитените зони, реализацията на дейностите, заложени в Горскостопанската програма, се съгласува при спазване на следните


УСЛОВИЯ:

6.1. Да не се превишава ползването, предвидено в Горскостопанската програма.
6.2. Извозването на добитата дървесина да става само по съществуващите пътища, като не се допуска преминаване на техническите средства за добив, извозване и превозване през ливади и пасища.
6.3. Да се оставят единични хралупести дървета при наличие на такива, като подходящи местообитания за прилепи и птици.
6.4. Да се оставя съхнеща и загниваща дървесина, като подходящо местообитание за видовете безгръбначни при провеждане на постепенно-котловинната сеч.
6.5. Да се запознаят с условията в настоящето решение издаващият позволително за сеч, лицето, което ще извърши маркирането, извършителят на сечта.


При всички случаи на промяна в данните, посочени в уведомлението по чл. 10 от Наредбата за ОС, или на някои от обстоятелствата, при които е издадено решението, възложителят, съответно новият възложител, е длъжен да уведоми компетентния орган за промените в 14-дневен срок от настъпването им.
Съгласно разпоредбата на чл. 31, ал. 24 от ЗБР, решението губи правно действие, ако в срок от 5 години от датата на издаването му не са започнали действия по осъществяване на проекта.
При констатиране на неизпълнение на условията, посочени в настоящото решение, виновните лица носят административнонаказателна отговорност по чл. 128 б от ЗБР.
Решението може да бъде обжалвано в 14-дневен срок от съобщаването му пред Министъра на околната среда и водите или пред Административен съд гр. Ловеч по реда на Административнопроцесуалния кодекс.

